କେନ୍ଦ୍ରାପଡ଼ା, ଏପ୍ରିଲ ୧୮ (ଲୋକାଲ ୱାୟାର): ପଶୁମାନଙ୍କୁ ପ୍ରଚଣ୍ଡ ରୌଦ୍ର ତାପରୁ ରକ୍ଷା କରିବା ପାଇଁ କେନ୍ଦ୍ରାପଡ଼ା ଜିଲ୍ଲାର ଭିତରକନିକା ଜାତୀୟ ଉଦ୍ୟାନ କର୍ତ୍ତୃପକ୍ଷ ଅନେକଗୁଡ଼ିଏ ପଦକ୍ଷେପ ଗ୍ରହଣ କରିଛନ୍ତି ।
ଗ୍ରୀଷ୍ମ ଋତୁ ବନ ଅଧିକାରୀଙ୍କ ପାଇଁ ପରୀକ୍ଷାର ବେଳ । ଭାରତର ଦ୍ୱିତୀୟ ବୃହତ ହେନ୍ତାଳ ବଣର ପଶୁମାନଙ୍କୁ ଖରାଦିନେ ଜଳ ଓ ଖାଦ୍ୟାଭାବ ସହ ଖାପ ଖୁଆଇବାକୁ ପଡ଼େ ।
ଚିତ୍ରା ହରିଣ, ବାରହା, କୁମ୍ଭୀର ଓ ଅନ୍ୟ ପଶୁଙ୍କୁ ଅତ୍ୟଧିକ ଗରମରୁ ରକ୍ଷା କରିବା ପାଇଁ ଉଦ୍ୟାନ କର୍ତ୍ତୃପକ୍ଷଙ୍କୁ ସ୍ୱତନ୍ତ୍ର ପଦକ୍ଷେପ ନେବାକୁ ପଡେ ବୋଲି ଭିତରକନିକା ଡିଏଫଓ ବିକାଶ ରଞ୍ଜନ ଦାଶ କହିଛନ୍ତି ।
ଭିତରକନିକା ହେନ୍ତାଳ ବଣ ଶହ ଶହ ବିରଳ ଚିତ୍ରା ହରିଣ ଓ ବାରହାଙ୍କ ବାସସ୍ଥଳୀ । ଖରାଦିନେ ହରିଣ ଓ ବାରହା ଉଦ୍ୟାନରୁ ବାହାରି ନିକଟ ପୋଖରୀ ଓ ଆଖପାଖ ଗାଁର ଜଳାଶୟକୁ ପାଣି ସନ୍ଧାନରେ ଚାଲି ଆସନ୍ତି ।
ପଶୁଗୁଡ଼ିକ ଯେପରି ଉଦ୍ୟାନ ବାହାରକୁ ନଆସନ୍ତି ସେଥିପାଇଁ ପ୍ରାୟ ୨୦ଟି ପୋଖରୀ ଓ ୪୦ଟି ଚୁଆ ଖୋଳା ଯାଇଛି ବୋଲି ବନ ଅଧିକାରୀ ସୂଚନା ଦେଇଛନ୍ତି ।
ବଉଳା କୁମ୍ଭୀର ଗୋରୀ ସମେତ ଲୁଣି ପାଣି କୁମ୍ଭୀରଙ୍କୁ ରକ୍ଷା କରିବାକୁ ବନ ଅଧିକାରୀମାନେ ସ୍ୱତନ୍ତ୍ର ପଦକ୍ଷେପ ନେଇଛନ୍ତି । ଏହି କୁମ୍ଭୀରଗୁଡ଼ିକ ରହୁଥିବା ଜଳାଶୟ ଖରାଦିନେ ଶୁଖି ଯାଇଥାଏ ।
ଡାଙ୍ଗମାଳ ସ୍ଥିତ ନବନିର୍ମିତ କୁମ୍ଭୀର ପ୍ରଜନନ ଓ ଗବେଷଣା କେନ୍ଦ୍ରରେ ବନ ଅଧିକାରୀମାନେ ପ୍ରାୟ ୭୦ଟି କୁମ୍ଭୀର ଶାବକଙ୍କୁ ପ୍ରଚଣ୍ଡ ଖରାରୁ ରକ୍ଷା କରିବା ପାଇଁ ପଦକ୍ଷେପ ନିଆଯାଇଛି । କାରଣ କୁମ୍ଭୀର ଛୁଆଗୁଡ଼ିକ ଖରାରେ ବଞ୍ଚି ପାରନ୍ତି ନାହିଁ ।
ଜଙ୍ଗଲ ଭିତରେ ପର୍ଯ୍ୟାପ୍ତ ମଧୁର ପାଣି ମିଳୁ ନଥିବାରୁ ଚିତ୍ରା ହରିଣ, ବାରହା, ସମ୍ବର ଓ ଅନ୍ୟ ପଶୁମାନେ ଆଖପାଖ ଗାଁକୁ ଚାଲି ଆସିଥାନ୍ତି ।
ଏଥିପାଇଁ ଖରାଦିନେ ମଣିଷ-ପଶୁ ସଂଘର୍ଷ ହୋଇଥାଏ ବୋଲି ପରିବେଶବିତ ତଥା ଗହୀରମଥା ସାମୁଦ୍ରିକ କଇଁଚ ଓ ହେନ୍ତାଳବଣ ସଂରକ୍ଷଣ ସମିତି, କେନ୍ଦ୍ରାପଡ଼ାର ସଚିବ ହେମନ୍ତ ରାଉତ କହିଛନ୍ତି ।
ଖରାଦିନେ ସନ୍ଧ୍ୟାବେଳେ ଗାଁ ନିକଟରେ ଚିତ୍ରା ହରିଣ ଓ ବାରହା ଦେଖିବା ସାଧାରଣ କଥା । ଆମେ ଶୀକାର କରୁନାହିଁ । ହେଲେ ଶିକାରୀମାନେ ଗାଁର ଜଳାଶୟ ନିକଟରେ ଲୁଚି ଶୀକାର କରନ୍ତି ବୋଲି ଡାଙ୍ଗମାଳ ଗାଁର ନୃସିଂହ ବେହେରା କହିଛନ୍ତି ।
ଜଙ୍ଗଲରେ ଜଳ ଉତ୍ସ ଶୁଖି ଯାଉଥିବାରୁ ବନ୍ୟଜନ୍ତୁଗୁଡ଼ିକ ପାଣି ସନ୍ଧାନରେ ଗାଁରେ ପଶନ୍ତି । ଚିତ୍ରା ହରିଣ ମଣିଷ ପ୍ରତି ବିପଜ୍ଜନକ ନୁହେଁ ।
ହେଲେ ପାଣି ସନ୍ଧାନରେ ଦଳ ବାନ୍ଧି ଆସୁଥିବା ବାରହାଗୁଡ଼ିକ ସ୍ଥାନୀୟ ଲୋକଙ୍କୁ ଆକ୍ରମଣ କରନ୍ତି । ଖରାଦିନେ ଜଙ୍ଗଲରେ ନିଆଁ ଲାଗୁଥିବାରୁ ପଶୁମାନେ ଜଙ୍ଗଲ ବାହାରକୁ ଚାଲି ଆସନ୍ତି ।
ଗାଁରେ ପଶି ସେମାନେ ପନିପରିବା ଫସଲ ନଷ୍ଟ କରିଦିଅନ୍ତି ବୋଲି କୁହନ୍ତି ଇଶ୍ୱରପୁର ଗାଁର ନଟବର ବିଶ୍ୱାଳ ।
ଭିତରକନିକାରେ ଶହ ଶହ ଅଜଗର ମଧ୍ୟ ରହନ୍ତି । ଖରାରୁ ରକ୍ଷା ପାଇଁ ଅଜଗରଗୁଡ଼ିକ ଲୋକଙ୍କ ଘର, ଗୁହାଳରେ ପଶିଯାଆନ୍ତି ।
ଗତବର୍ଷ ଖରାଦିନେ ବନ ଅଧିକାରୀମାନେ ଆମ ଗାଁରୁ ଚାରିଟି ଅଜଗର ଉଦ୍ଧାର କରିଥିଲେ ବୋଲି କୁହନ୍ତି ରଙ୍ଗଣି ଗାଁର ଅଶୋକ ମାନ୍ନା ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
